Αντώνιος Ν. Λίτινας

Ο Αντώνιος Ν. Λίτινας (1905-1980), του Νικολάου, ήταν Έλληνας δικηγόρος και πολιτικός. Υπηρέτησε ως βουλευτής από το 1952 ως το 1953.

Βιογραφία 
Γεννήθηκε στον νομό Ρεθύμνου και συγκεκριμένα στο χωριό Μέση το 1905 και έκανε νομικές σπουδές. Εργάστηκε ως δικηγόρος στο Ρέθυμνο και ως συμβολαιογράφος στην Αθήνα. Τη δεκαετία του '40 ανέπτυξε αντιστασιακή δράση.

Βουλευτής 
Πολιτεύτηκε για πρώτη φορά με το συνδυασμό Εθνικής Πολιτικής Ενώσεως (Κόμμα Βενιζελικών Φιλελευθέρων) το 1946 χωρίς να εκλεγεί, καθώς συγκέντρωσε 1.950 σταυρούς.

Εξελέγη βουλευτής Ρεθύμνης με 10.428 ψήφους στις εκλογές του 1952 με το κόμμα των Φιλελευθέρων. Η εκλογή του ακυρώθηκε στις 19 Φεβρουαρίου 1953.Έπειτα από επαναληπτική εκλογή αντικαταστάθηκε από τον Γεώργιο Κ. Βουλγαράκη του Ελληνικού Συναγερμού.

Θάνατος 
Απεβίωσε συνταξιούχος συμβολαιογράφος σε ηλικία 75 ετών στην Αθήνα και κηδεύτηκε από τον ιερό ναό Αγίων Κωνσταντίνου και Ελένης στο νεκροταφείο Ζωγράφου στις 2 Δεκεμβρίου.

Οικογένεια 
Ήταν παντρεμένος με την Μαρία (1912-1976) και απέκτησαν παιδιά. Κατέλιπε επίσης μία εγγονή.

Παραπομπές 

Βουλευτές Ρεθύμνου
Βουλευτές εκλεγμένοι με το κόμμα των Φιλελευθέρων